**Központunkat a bizottság hatékonyan erősíti**



    2021. szeptember 15-én ülésezett a Fogyatékossággal Élő Hallgatókat Segítő Bizottság. Az ülés helyszíne az új Mentálhigiénés és Esélyegyenlőségi Központ tárgyalója volt. A bizottság határozatot fogadott el arról, hogy októbertől valamennyi speciális szükségletű hallgatónk új, egyedi adatlappal rendelkezzen az őt megillető jogosultságokról, kedvezményekről.

Körei László központvezető arról számolt be, hogy sikeresen létrejött a hallgatói kortárs segítők önkéntes stábja, akik a következő időszakban aktív segítői lesznek ép és speciális szükségletű hallgatótársaiknak.

**Új, önkéntes kortárs segítőket toborzunk**



 A kortárs segítés jó példái: az önkéntesek hallgatói vezetője és facilitált csoporttársa folyamatosan együttműködnek. A jó példa sokszorozódik. (2021.10.04.)

**Nemzetközi kapcsolataink építése, belső szervezeti működésünk erősítése**



Együttműködési megállapodást kötött egyetemünk Nemzetközi Kapcsolatok Irodájával a Mentálhigiénés és Esélyegyenlőségi Központ.

A két vezető emberi és szakmai együttműködése egyetemünk nemzetköziesítési törekvéseivel összhangban van. Új, önkéntes hallgatói segítő is fogja támogatni külföldi hallgatóinkat. (2021.10.08.)

**Új, önkéntes kortárs segítőink**



 Büszkék vagyunk önzetlenségükre, szociális hatékonyságukra, melyet ép és speciális szükségletű hallgatótársaik javára fordítanak. (2021.10.05.)

**Társadalmi felelősségvállalásunkat is erősítjük**



 A Mentálhigiénés és Esélyegyenlőségi központ vezetőjeként kiemelten fontosnak éreztem, hogy személyes kampánnyal is támogassam a társadalmi szolidaritás és segítés jegyében a véradás folyamatát. Több tucat hallgatónk és munkatársaink is éltek a lehetőséggel mindkét nap, október 5-én és 6-án is.

**Folyamatosak az egyéni konzultációink**



 A mentálhigiénés konzultáció és lelki egészség tanácsadás egyénileg is fontos ép hallgatóink számára is. Kedves hallgatóm minden csütörtökön él a lehetőséggel. Örülök, hogy együtt fejlődhetünk. (2021. 09. 30.)

**Egyetemünk vonzerejének növelése, külső kapcsolataink erősítése**



Egyetemünk külső kapcsolatainak közvélemény előtti erősítése, szolgáltatásaink szélesebb körben történő ismertetése és a leendő hallgatóink megnyerése számomra is fontos misszió. Központvezetőként a Sunshine Rádió meghívására folyamatosan népszerűsítem a Nyíregyházi Egyetemet. (2021.09.28.)



Tokaj egyik neves gimnáziumában is népszerűsítettem egyetemünket. Boldogságórákat tartottam az érdeklődőknek, s örömmel vettem érdeklődésüket a Nyíregyházi Egyetem képzései iránt. Mindent megteszek, hogy elsőként minket válasszanak. (2021. 10.06.)

**Érzékenyítő tréningek**



Speciális szükségletű, fogyatékkal élő hallgatóink folyamatos támogatása, közös érzékenyítő foglalkozások ép társaikkal: inkluzív attitűd, nyitott és elfogadó légkör teremtése.

**Karrier tanácsadás és személyes hatékonyság fejlesztése**



Hallgatóink sikere a mi sikerünk és örömünk is. Többen élnek a karriertanácsadás lehetőségével, melynek jegyében a fenntartható életpályára lépés kompetenciáinak megalapozását támogatjuk.  (2021. 10.07.)